SET ปิดเช้าลบ 20 จุด วิกฤต SVB กดดัน แนะจับตาเงินเฟ้อ “สหรัฐ” คืนนี้
SET ปิดเช้าลบ 20 จุด กังวลวิกฤต SVB ล้มลุกลาม และตลาดยังรอลุ้น CPI ของสหรัฐคืนนี้ แนวโน้มช่วงบ่ายคาดตลาดแกว่งไซด์เวย์ เตือนระวังแรงขายต่างชาติ ให้แนวรับ 1,545-1,530 จุด และแนวต้าน 1,565-1,575 จุด
SET ปิดเช้าลบ 20 จุด กังวลวิกฤติ SVB ล้มลุกลาม และตลาดยังรอลุ้น CPI ของสหรัฐคืนนี้ แนวโน้มช่วงบ่ายคาดตลาดแกว่งไซด์เวย์ เตือนระวังแรงขายต่างชาติ ให้แนวรับ 1,545-1,530 จุด และแนวต้าน 1,565-1,575 จุด
14 มี.ค. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยช่วงเช้าร่วงลงต่อเนื่องตอบรับความกังวลต่อวิกฤติธนาคารซิลิคอน วัลเลย์ แบงก์ (Silicon Valley Bank) หรือ SVB ล่มสลายส่อเค้าจะมีปัญหาต่อเนื่อง สะท้อนจากดัชนี Volatility Index หรือ (VIX Index) วัดความผันผวนของตลาดหุ้นปรับตัวสูงขึ้น ส่งผลกดดันสินทรัพย์เสี่ยงทั่วภูมิภาคถูกเทขาย
ขณะที่ตลาดยังรอติดตามตัวเลขดัชนีราคาผู้บริโภค (CPI) เดือนก.พ.ของสหรัฐอย่างใกล้ชิด ซึ่งจะมีการเปิดเผยออกมาในคืนนี้ หากออกมาต่ำกว่าที่ตลาดคาดการณ์อาจทำให้ตลาดผ่อนคลายความกังวลทิศทางอัตราดอกเบี้ยมากขึ้น เนื่องจากมีโอกาสหนุนให้ธนาคารกลางสหรัฐ (เฟด) หยุดขึ้นดอกเบี้ยในการประชุมรอบนี้ และน่าจะเห็นตลาดฯรีบาวด์ขึ้นได้ แต่ในทางกลับกันหากออกมาสูงจะทำให้ตลาดกลับมากังวลกันอีกว่าเฟดจะขึ้นดอกเบี้ยแรงหรือไม่ อย่างไร ซึ่งจะกดดันให้ตลาดหุ้นปรับตัวลงได้ต่อ
สำหรับแนวโน้มช่วงบ่ายคาดว่าดัชนีน่าจะแกว่งไซด์เวย์ออกข้าง เตือนระวังแรงขายต่อเนื่องของนักลงทุนต่างชาติ ให้แนวรับไว้ที่ 1,545-1,530 จุด และแนวต้าน 1,565-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 3,443.61 ล้านบาท ปิดที่ 129.00 บาท เพิ่มขึ้น 1.00 บาท
SCB มูลค่าการซื้อขาย 2,028.81 ล้านบาท ปิดที่ 98.50 บาท ลดลง 1.25 บาท
CPALL มูลค่าการซื้อขาย 1,799.55 ล้านบาท ปิดที่ 60.25 บาท ลดลง 1.75 บาท
AOT มูลค่าการซื้อขาย 1,463.12 ล้านบาท ปิดที่ 67.25 บาท ลดลง 0.50 บาท
ADVANC มูลค่าการซื้อขาย 1.455.62 ล้านบาท ปิดที่ 203.00 บาท เพิ่มขึ้น 1.00 บาท